
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1438 


22 Οκτωβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διαδικασία, τρόπος συγκρότησης, λειτουργίας και έκ¬ 
φρασης γνώμης της Γνωμοδοτικής Επιτροπής για 
θέματα ανέλκυσης, απομάκρυνσης ή εξουδετέρω- 

σης ναυαγίων, ή πλοίων. 1 

Προσδιορισμός του ποσού, θέματα κατάθεσης, από¬ 
δοσης και κατάπτωσης, τυχόν εξαιρετικές περι¬ 
πτώσεις περιορισμού ή απαλλαγής από την υπο¬ 
χρέωση και κάθε αναγκαία λεπτομέρεια για την εγ¬ 
γύηση που προβλέπεται στην παράγραφο 8 του 


άρθρου 2τουν. 2881/2001 (ΦΕΚΑ 16). 2 

Διαδικασία και περιεχόμενο της σύμβασης ανάθεσης 
έργου που προβλέπεται στην παράγραφο 4 του άρ¬ 
θρου 2. 3 


ΑΠΟΦΑΣΕΙ Σ 

Αριθ. 2123/ 36/2001 (1) 

Διαδικασία, τρόπος συγκρότησης, λειτουργίας και έκ¬ 
φρασης γνώμης της Γνωμοδοτικής Επιτροπής για θέ¬ 
ματα ανέλκυσης, απομάκρυνσης ή εξουδετέρωσης 
ναυαγίων, ή πλοίων. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη : 

(α) την παράγραφο 7 του άρθρου 9 του Ν. 2881/2001 
(ΦΕΚ Α 16) "Ρύθμιση θεμάτων ανέλκυσης ναυαγίων και 
άλλες διατάξεις", 

(β) τις διατάξεις του ν. 1558/1985 (ΦΕΚ Α 137/85) "Κυ¬ 
βέρνηση και Κυβερνητικά όργανα" όπως τροποποιήθηκε 
και ισχύει, 

(γ) τις διατάξεις του ΠΔ 242/1999 (ΦΕΚ Α 201/99) "Ορ¬ 
γανισμός του Υπουργείου Εμπορικής Ναυτιλίας", 

(δ) το γεγονός ότι από την εφαρμογή της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Αρθρο 1 

Διαδικασία, τρόπος συγκρότησης και λειτουργίας της 
Γνωμοδοτικής Επιτροπής 

1. - Σε κάθε Οργανισμό ή Λιμενική Αρχή συνιστάται Γνω- 


μοδοτική Επιτροπή, στην οποία συμμετέχουν εκπρόσω¬ 
ποι της Νομαρχιακής Αυτοδιοίκησης, της Τοπικής Αυτο¬ 
διοίκησης, της Λιμενικής Αρχής, του τοπικού Εμπορικού 
Επιμελητηρίου και του Οργανισμού, που έχει τη διοίκηση 
και διαχείριση του πλησιέστερου προς τη θέση του ναυα¬ 
γίου λιμένα. 

2. - Με ευθύνη του Οργανισμού ή της Λιμενικής Αρχής 
ανάλογα, αιτείται από τη Νομαρχιακή Αυτοδιοίκηση, την 
Τοπική Αυτοδιοίκηση, το τοπικό Εμπορικό Επιμελητήριο 
και κατά περίπτωση από τη Λιμενική Αρχή ή από τον Ορ¬ 
γανισμό που έχει τη διοίκηση και διαχείριση του πλησιέ¬ 
στερου προς τη θέση του ναυαγίου ή πλοίου λιμένα, ο ορι¬ 
σμός εκπροσώπου με τον αναπληρωτή του για την συ¬ 
γκρότηση της Επιτροπής. 

Οι ανωτέρω φορείς οφείλουν εντός ευλόγου χρονικού 
διαστήματος, το οποίο σε κάθε περίπτωση δεν υπερβαίνει 
τη μια εβδομάδα, να γνωστοποιήσουν στη Λιμενική Αρχή 
ή στον Οργανισμό αντίστοιχα τους ορισθέντες εκπροσώ¬ 
πους τους με τους αναπληρωτές τους. Εντός της ως άνω 
προθεσμίας ο Οργανισμός ή η Λιμενική Αρχή, ανάλογα με 
το ποιος φέρει της ευθύνη συγκρότησης της Επιτροπής, 
οφείλουν να ορίσουν τον εκπρόσωπό τους με τους ανα¬ 
πληρωτές τους. 

3. - Η θητεία των μελών της Επιτροπής ορίζεται σε ένα 
(1) έτος και ανανεώνεται, σύμφωνα με τα οριζόμενα στην 
πργ.2 εντός του τελευταίου τριμήνου πριν τη λήξη αυτής. 

4. - Η Επιτροπή συγκαλείται μετά από πρόσκληση του 
Προέδρου της και γνωμοδοτεί, εντός μηνάς από της αρ¬ 
χικής σύγκλησής της ή εν πάσει περιπτώσει εντός ευλό¬ 
γου χρονικού διαστήματος, για τα θέματα ανέλκυσης, 
απομάκρυνσης ή εξουδετέρωσης ναυαγίων ή πλοίων. 

5. - Της Επιτροπής προεδρεύει ο εκπρόσωπος του Ορ¬ 
γανισμού, εφόσον το ναυάγιο ή το πλοίο βρίσκεται σε πε¬ 
ριοχή λιμένα, σε διώρυγα, ή σε δίαυλο, ή ο εκπρόσωπος 
της οικείας Λιμενικής Αρχής σε περίπτωση που το ναυά¬ 
γιο ή το πλοίο βρίσκεται στα χωρικά ύδατα, αλλά έξω από 
τη θαλάσσια ζώνη ευθύνης του Οργανισμού. 

6. - Η Επιτροπή βρίσκεται σε απαρτία και γνωμοδοτεί. Οι 
αποφάσεις λαμβάνονται κατά πλειοψηφία, ενώ σε περί¬ 
πτωση ισοψηφίας υπερισχύει η γνώμη του Προέδρου της 
Επιτροπής. 

7. - Χρέη γραμματέα, εκτελεί υπάλληλος του Οργανι¬ 
σμού ή της Λιμενικής Αρχής οριζόμενος ανάλογα. Ο 
γραμματέας έχει της ευθύνη κατάρτισης καιτήρησηςτων 
πρακτικών καθώς και σχετικής αλληλογραφίας. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 2 

Διαδικασία και τρόπος έκφρασης γνώμης 

1. - Τα μέλη της Επιτροπής με ευθύνη του κατά περί¬ 
πτωση Οργανισμού ή της Λιμενικής Αρχής, ενημερώνο¬ 
νται έγγραφα για το συγκεκριμένο προς εξέταση θέμα, 
καθώς και των λοιπών πληροφοριακών στοιχείων που 
αφορούν το ναυάγιο ή το πλοίο, για το οποίο καλούνται να 
γνωμοδοτήσουνγιατην ανέλκυση, απομάκρυνση ή εξου- 
δετέρωσήτου. 

2. - Εφόσον σε εξαιρετικές περιπτώσεις η Επιτροπή 
αποφανθεί ότι προκειμένου να διατυπώσει τη γνώμη της 
απαιτείται περαιτέρω εξέταση του θέματος από εμπειρο¬ 
γνώμονα ή εμπειρογνώμονες η Επιτροπή προβαίνει στον 
ορισμό τάσσοντας εύλογη προθεσμία για την υποβολή σε 
πλήρους και αιτιολογημένης έκθεσης. 

3. - Η Επιτροπή εκφράζει προς τον Οργανισμό ή τη Λιμε¬ 
νική Αρχή την αιτιολογημένη γνώμη της γραπτώς, συ- 
ντασσομένου προς τούτο σχετικού πρακτικού, που υπο¬ 
γράφεται από τον Πρόεδρο και τα μέλη της. 

4. - Η λειτουργία και ο τρόπος έκφρασης της Γνωμοδο- 
τικής Επιτροπής διέπονται από τις διατάξεις των σχετικών 
άρθρωντου ν.2690/1999 (ΦΕΚΑ45) "Κύρωσητου Κώδικα 
Διοικητικής Διαδικασίας και άλλες διατάξεις". 

Άρθρο 3 
Έναρξη ισχύος 

Η απόφαση αυτή ισχύει από την δημοσίευσή της στην 
Εφημερίδα της Κυβέρνησης. 

Πειραιάς, 19 Οκτωβρίου 2001 

Ο ΥΠΟΥΡΓΟΣ 

ΧΡΗΣΤΟΣ ΠΑΠΟΥΤΣΗΣ 
-♦- 

Αριθμ. 2123/ 37/2001 (2) 

Προσδιορισμός του ποσού, θέματα κατάθεσης, απόδο¬ 
σης και κατάπτωσης, τυχόν εξαιρετικές περιπτώσεις 
περιορισμού ή απαλλαγής από την υποχρέωση και κά¬ 
θε αναγκαία λεπτομέρεια για την εγγύηση που προ- 
βλέπεται στην παράγραφο 8 του άρθρου 2 του ν. 2881 / 
2001 (ΦΕΚΑ 16). 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη : 

(α) Τις διατάξεις της πργ. Ιδτου άρθρου 6, σε συνδυα¬ 
σμό με τις διατάξεις των άρθρων 2,3,4 και 5 του Ν. 2881/ 
2001 (ΦΕΚΑ 16) "Ρύθμιση θεμάτων ανέλκυσης ναυαγίων 
και άλλες διατάξεις", 

(β) Τις διατάξεις του Ν.1558/1985 (ΦΕΚΑ 137/85) "Κυ¬ 
βέρνηση και Κυβερνητικά όργανα" όπως τροποποιήθηκε 
και ισχύει, 

(γ) Τις διατάξεις του Π.Δ. 242/1999 (ΦΕΚΑ 201/99) "Ορ¬ 
γανισμός του Υπουργείου Εμπορικής Ναυτιλίας", 

(δ) Το γεγονός ότι από την εφαρμογή της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού,αποφασίζουμε: 

Αρθρο 1 

1. Ο κύριος πλοίου ή ναυαγίου, ο δανειστής που ανα¬ 
γράφεται στο ναυτικό υποθηκολόγιο ή στο βιβλίο κατα- 
σχέσεωντου λιμένα νηολόγησης και αν πρόκειται για ναυ¬ 


άγιο αλλοδαπού πλοίου ή αλλοδαπό πλοίο, ο δανειστής 
που αναγράφεται στο βιβλίο της Λιμενικής Αρχής του λι¬ 
μένα όπου βρίσκεται το ναυάγιο ή το πλοίο, καθώς και 
όποιος έχει έννομο συμφέρον για το ναυάγιο ή το πλοίο, 
δικαιούται να δηλώσει σε οποιοδήποτε στάδιο των διαδι¬ 
κασιών των παραγράφων 4, 5, 6 και 7 του άρθρου 2 του 
ν.2881/2001 και μέχρι την κατακύρωση, ότι αναλαμβάνει 
να εκτελέσει ότι ορίζεται στην πρόσκληση της παραγρά¬ 
φου 2 του άρθρου 2, με την επιφύλαξη ισχύος της πργ.9, 
του ν.2881/2001, καταθέτοντας εγγυητική επιστολή πι¬ 
στωτικού ιδρύματος, που λειτουργεί νόμιμα στην Ελλάδα 
ή άλλο κράτος του Ευρωπαϊκού Οικονομικού χώρου για 
την κάλυψη των δαπανών που έγιναν από τον Οργανισμό 
ή τη Λιμενική Αρχή, καθώς και των δαπανών που απαιτού¬ 
νται για την εκτέλεση των σχετικών εργασιών στην καθο¬ 
ριζόμενη, σύμφωνα με την παράγραφο 2 του άρθρου 2 
του νόμου αυτού, προθεσμία. Στην περίπτωση αυτή ανα¬ 
στέλλεται η άσκηση των δικαιωμάτων του Οργανισμού, ή 
της Λιμενικής Αρχής, για διάστημα ίσο προς την προθε¬ 
σμία που έχει οριστεί και για μια μόνο φορά. 

2. Το ύψος της εγγυητικής επιστολής είναι το οριζόμε¬ 
νο στις παραγράφους 3 και 4 κατά περίπτωση του άρθρου 
7 του ν.2881/2001 προσαυξημένο κατά είκοσι τοις εκατό. 

3. Στην εγγυητική επιστολή αναφέρεται υποχρεωτικά 
και ο αμετάκλητος όρος περί ανάληψης υποχρέωσης από 
το πιστωτικό ίδρυμα να καταβάλει το οριζόμενο στην πα¬ 
ράγραφο 2 ποσό με μόνη τη δήλωση εκείνου προς τον 
οποίο απευθύνεται καθώς και παραίτησης του πιστωτικού 
ιδρύματος από το δικαίωμα προβολής ενστάσεων κατά 
του Ελληνικού Δημοσίου ή Οργανισμού από την σχέση 
εγγυήσεως που το συνδέει με το πρόσωπο που δικαιούται 
να δηλώσει σύμφωνα, με την παράγραφο 8 του άρθρου 2 
του ν. 2881/2001 ότι αναλαμβάνει να εκτελέσει ότι ορίζε¬ 
ται στην πρόσκληση της παραγράφου 2 του άρθρου 2του 
εν λόγω νόμου. Η εγγύηση καταπίπτει υπέρ του Οργανι¬ 
σμού ή του Ελληνικού Δημοσίου αν ο κύριος, ο δανειστής 
ή ο τρίτος δεν εκτελέσει τις καθορισμένες την πρόσκλη¬ 
ση εργασίες. Η παραπάνω εγγύηση επιστρέφεται μετά 
την εμπρόθεσμη εκτέλεση όσων ορίζονται στην πρό¬ 
σκληση της πργ.2 του άρθρου 2 του ν. 2881/2001. 

Άρθρο 2 
Έναρξη ισχύος 

Η απόφαση αυτή ισχύει από την δημοσίευσή της στην 
Εφημερίδα της Κυβέρνησης. 

Πειραιάς, 19 Οκτωβρίου 2001 

Ο ΥΠΟΥΡΓΟΣ 

ΧΡΗΣΤΟΣ ΠΑΠΟΥΤΣΗΣ 
-♦- 

Αριθμ. 2123/35/2001 (3) 

Διαδικασία και περιεχόμενο της σύμβασης ανάθεσης έρ¬ 
γου που προβλέπεται στην παράγραφο 4 του άρθρου 2. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

(α)Τις διατάξεις της πργ.Ια του άρθρου 6, σε συνδυα¬ 
σμό με τις διατάξεις των άρθρων 2, 3, 4 και 5 του Ν. 
2881/2001 (ΦΕΚΑ 16) "Ρύθμιση θεμάτων ανέλκυσης ναυ¬ 
αγίων και άλλες διατάξεις": 







ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


20315 


(β) Τις διατάξεις του Ν. 1558/1985 (ΦΕΚΑ 137) "Κυβέρ¬ 
νηση και Κυβερνητικά όργανα" όπως τροποποιήθηκε και 
ισχύει. 

(γ) Τις διατάξεις του Π.Δ. 242/1999 (ΦΕΚΑ201) "Οργα¬ 
νισμός του Υπουργείου Εμπορικής Ναυτιλίας" 

(δ) Την αναγκαιότητα ανέλκυσης ναυαγίου που εμποδί¬ 
ζει την ελεύθερη ναυσιπλοΐα ή την προσέγγιση στην ακτή 
ή την άσκηση ναυτικών ή άλλων δραστηριοτήτων ή προ¬ 
σβάλλει το περιβάλλον, αποφασίζουμε: 

1.- Καθορίζουμε τη διαδικασία κατάρτισης της σύμβα¬ 
σης ανάθεσης έργου την αναφερόμενη στο επισυναπτό- 
μενο ΠΑΡΑΡΤΗΜΑ Α, καθώς και το περιεχόμενο της σύμ¬ 
βασης ανάθεσης του έργου σε τρίτο, την αναφερόμενη 
στο ΠΑΡΑΡΤΗΜΑ Β της παρούσης. 

ΠΑΡΑΡΤΗΜΑ Α 

Άρθρο 1 

Διαδικασία ανάθεσης 

Για την ανάθεση των εργασιών της πρόσκλησης των 
παραγράφων 1 και 2 του άρθρου 2 του ν.2881/2001 διε- 
νεργείται δημόσιος μειοδοτικός διαγωνισμός, σύμφωνα 
με τις προϋποθέσεις της παρούσας και τις διατάξεις του 
ΠΔ 394/96, όπου απαιτείται. Γ ια τον σκοπό αυτό δημοσι¬ 
εύεται στον ημερήσιο τύπο σχετική προκήρυξη. 

Άρθρο 2 

Δικαιούμενοι συμμετοχής 

Δικαίωμα συμμετοχής στον διαγωνισμό έχουν όλα τα 
φυσικά και νομικά πρόσωπα ή κοινοπραξίες, που πληρούν 
τις προϋποθέσεις της παρούσας, εφόσον δικαιούνται και 
δεν έχουν αποκλεισθεί από διαγωνισμούς του Ελληνικού 
Δημοσίου ή ΝΠΔΔ και ασκούν στην Ελλάδα ή στην αλλο¬ 
δαπή επάγγελμα σχετικό με το αντικείμενο της πρόσκλη¬ 
σης το έτος κατά την διάρκεια του οποίου γίνεται ο δια¬ 
γωνισμός. Η συμμετοχή των ανωτέρω στον διαγωνισμό 
μπορεί να γίνει, είτε απευθείας, είτε μέσω αντιπροσώπων 
τους στην Ελλάδα. 

Άρθρο 3 

Δικαιολογητικά συμμετοχής 

1.- Οι διαγωνιζόμενοι καταθέτουν ή αποστέλλουν δα¬ 
κτυλογραφημένη προσφορά στην Ελληνική γλώσσα σε 
δύο αντίτυπα στην αρμόδια Λιμενική Αρχή ή Οργανισμό, 
με την απαραίτητη προϋπόθεση ότι αυτές θα περιέρχο¬ 
νται στην Λιμενική Αρχή ή Οργανισμό μέχρι την τελευταία 
εργάσιμη ημέρα πριντηνημερομηνίατου διαγωνισμού. Η 
προσφορά συνοδεύεται απαραίτητα από εγγυητική επι¬ 
στολή συμμετοχής ύψους κατ’ ελάχιστο 5% επί του πο¬ 
σού της προσφοράς, καθώς και από τα ακόλουθα δικαιο- 
λογητικά: 

α. Έλληνες πολίτες 

(1) Πιστοποιητικό του οικείου επιμελητηρίου, έκδοση 
του τελευταίου εξαμήνου πριν της διενέργειας του δια¬ 
γωνισμού, με το οποίο πιστοποιείται η εγγραφή τους σε 
αυτό και το ειδικό επάγγελμα, που ασκούν κατάτοτρέχον 
έτος. 

(2) Απόσπασμα ποινικού μητρώου έκδοσης του τελευ¬ 
ταίου τριμήνου, από το οποίο να προκύπτει ότι δεν κατα¬ 
δικάστηκαν για αδίκημα σχετικό με την άσκηση της επαγ¬ 
γελματικής τους δραστηριότητας. 

(3) Πιστοποιητικό αρμόδιας δικαστικής ή διοικητικής 
αρχής έκδοσηςτου τελευταίου εξαμήνου από το οποίο να 


προκύπτει, ότι δεν τελούν ή βρίσκονται στην διαδικασία 
κηρύξεως πτώχευσης, εκκαθάρισης, αναγκαστικής δια¬ 
χείρισης, συμβιβασμού με τους πιστωτές ή οι εργασίες 
της επιχείρησής τους έχουν ανασταλεί ή τελούν σε οποι¬ 
αδήποτε ανάλογη κατάσταση. 

(4) Πιστοποιητικό αρμόδιας αρχής, ότι έχουν εκπληρώ¬ 
σει τις υποχρεώσεις τους, όσον αφορά την καταβολή ει¬ 
σφορών κοινωνικής ασφάλισης και φορολογικών υπο¬ 
χρεώσεων, μέχρι την ημερομηνία διενέργειας του διαγω¬ 
νισμού. 

Σε περίπτωση εγκατάστασής τους στην αλλοδαπή, τα 
δικαιολογητικά των παραπάνω εδαφίων (γ) και (δ) εκδί- 
δονται με βάση την ισχύουσα νομοθεσία της χώρας που 
είναι εγκατεστημένος από την οποία και εκδίδεται το σχε¬ 
τικό πιστοποιητικό. 

β. Οι Αλλοδαποί 

• Πιστοποιητικό οικείου Επιμελητηρίου ή ισοδυνάμου 
Οργανισμού με το οποίο να πιστοποιείται η εγγραφή τους 
στο επαγγελματικό ή εμπορικό μητρώο και το ειδικό 
επάγγελμα, που ασκούν κατά το τρέχον έτος και θα έχει 
εκδοθεί τουλάχιστον έξι (06) μήνες πριν την διενέργεια 
του διαγωνισμού. 

• Απόσπασμα ποινικού μητρώου ή ισοδυνάμου εγγρά¬ 
φου αρμόδιας διοικητικής ή δικαστικής αρχής της χώρας 
εγκατάστασης από το οποίο να προκύπτει, ότι δεν έχουν 
καταδικαστεί με τελεσίδικη απόφαση για αδίκημα σχετικό 
με την επαγγελματική τους δραστηριότητα. 

• Πιστοποιητικό της κατά περίπτωση αρμόδιας αρχής 
της χώρας εγκατάστασης από το οποίο να προκύπτει, ότι 
δεν συντρέχουν οι περιπτώσεις 1α(2). Στις περιπτώσεις 
κατά τις οποίες η υπόψη χώρα δεν εκδίδει τέτοια έγγρα¬ 
φα ή πιστοποιητικά ή αυτά δεν καλύπτουν όλες τις περι¬ 
πτώσεις, που αναφέρονται στην παρ. 1α(2) μπορούν να 
αντικατασταθούν αυτά με ένορκη δήλωση του ενδιαφε¬ 
ρομένου προσώπου ενώπιον δικαστικής ή διοικητικής Αρ¬ 
χής, συμβολαιογράφου ή οποιοσδήποτε άλλης αρμόδιας 
Αρχής της χώρας εγκατάστασης. Σε χώρες όπου δεν 
προβλέπεται ένορκη δήλωση μπορεί να αντικατασταθεί 
αυτή από υπεύθυνη δήλωσή τους. Η αρμόδια αρχή ή ο 
συμβολαιογράφος στην περίπτωση αυτή εκδίδει πιστο¬ 
ποιητικό που βεβαιώνει την γνησιότητα της ένορκης δή¬ 
λωσης ή της υπεύθυνης δήλωσης. 

• Πιστοποιητικό της αρμόδιας αρχής της χώρας εγκα¬ 
τάστασης που να προκύπτει ότι έχουν εκπληρώσει τις 
υποχρεώσεις που αναφέρονται στην παρ. 1α(3). 

γ. Νομικά πρόσωπα ημεδαπά ή αλλοδαπά 

Τα δικαιολογητικά της παρ. α και β αντίστοιχα, εκτός 
του αποσπάσματος ποινικού μητρώου ή ισοδυνάμου 
προς αυτό εγγράφου. 

2. - Οι συμμετέχοντες στο διαγωνισμό οφείλουν εκτός 
από τα πιο πάνω κατά περίπτωση δικαιολογητικά να κα¬ 
ταθέσουν και δήλωση ότι δεν έχουν αποκλεισθεί από δια¬ 
γωνισμούς του Ελληνικού Δημοσίου. 

3. - Οι αντιπρόσωποι στην Ελλάδα των ημεδαπών εγκα¬ 
τεστημένων στην αλλοδαπή ή αλλοδαπών φυσικών ή νο¬ 
μικών προσώπων ή επιπλέοντων ανωτέρω και ανάλογα με 
την περίπτωση απαιτείται να καταθέσουν: 

α. Πιστοποιητικό του αρμοδίου Επιμελητηρίου, ότι είναι 
αναγνωρισμένοι αντιπρόσωποι και κατέχουν τα προσό¬ 
ντα, που απαιτούνται από τις σχετικές διατάξεις. 

β. Δικαιολογητικά από τα οποία να είναι εμφανές, ότι εί¬ 
ναι αντιπρόσωποί τους κατά το χρονικό διάστημα του δια¬ 
γωνισμού. 

4. - Πιστοποιητικά συμμετοχής στο Διαγωνισμό που 
έχουν εκδοθεί στην αλλοδαπή θα συνοδεύονται με 
ΕΠΙΣΗΜΗ ΜΕΤΑΦΡΑΣΗ στην Ελληνική από κρατική αρχή 
ή από εξουσιοδοτημένα από την νομοθεσία άτομα. 

5. - Η μη προσκόμιση με την προσφορά όλων των παρα¬ 
πάνω δικαιολογητικών ή εάν κατά τον έλεγχο των προ- 
σκομισθέντων διαπιστωθεί σοβαρή ανειλικρίνεια των 
στοιχείων συνεπάγεται τον ΑΠΟΚΛΕΙΣΜΟ από τον διαγω¬ 
νισμό εκτός αν η συμμετέχουσα εταιρεία προσκομίσει δι- 
καιολογητικά πληντης εγγυητικής επιστολής εντός πέντε 
(5) εργασίμων ημερών από την ημερομηνία διενέργειας 
του διαγωνισμού. 

6. - Μέσα στον φάκελο της προσφοράς τοποθετούνται 
όλα τα σχετικά με την προσφορά στοιχεία, ως εξής: 

Στον κυρίως φάκελο τοποθετούνται όλα τα ζητούμενα 
δικαιολογητικά και η εγγύηση συμμετοχής. Τα τεχνικά 
στοιχεία της προσφοράς τοποθετούνται σε χωριστό 
σφραγισμένο φάκελο, μέσα στον κυρίως φάκελο, με την 
ένδειξη "ΤΕΧΝΙΚΗ ΠΡΟΣΦΟΡΑ". Τα οικονομικά στοιχεία 
τοποθετούνται σε χωριστό σφραγισμένο φάκελο, επίσης 
μέσα στον κυρίως φάκελο με την ένδειξη "ΟΙΚΟΝΟΜΙΚΗ 
ΠΡΟΣΦΟΡΑ". 

7. - Οι διαγωνιζόμενοι υποχρεούνται να δηλώσουν εγ- 
γράφως στην προσφορά τους ότι έλαβαν γνώση των 
όρων της σύμβασης τους οποίους και αποδέχονται. Σε 
περίπτωση μη αναγραφής του όρου αυτού, οπροσφέρων 
θεωρείται ότι αποδέχεται πλήρως και ανεπιφύλακτα 
όλους τους όρους εκτός εάν στην προσφορά ρητώς ανα¬ 
γράφει τα σημεία τα οποία τυχόν δεν αποδέχεται. 

8. - Προσφορά που δεν πληροί τους Όρους της παρού¬ 
σας ΑΠΟΡΡΙΠΤΕΤΑΙ. 

9. - Οι προσφορές ισχύουν και δεσμεύουν τους συμμε¬ 
τέχοντας για όλο το χρονικό διάστημα μέχρι την ολοκλή¬ 
ρωση των εργασιών που περιγράφονται στην πρόσκληση 
των παρ. 1 και 2 του άρθρου 2. Ο χρόνος υπολογίζεται 
από την επόμενη της διενέργειας του διαγωνισμού. Προ¬ 
σφορά που ορίζει ΧΡΟΝΟ ισχύος ΜΙΚΡΟΤΕΡΟ του παρα¬ 
πάνω αναφερόμενου ΑΠΟΡΡΙΠΤΕΤΑΙ ΩΣ ΑΠΑΡΑΔΕΚΤΗ. 

Ο μειοδότης δεν έχει δικαίωμα να αποσύρει την προ¬ 
σφορά του μέρος της ή ολόκληρη μετά την κατάθεση της 
και ανεξάρτητα αν κατακυρώθηκε ή όχι η προσφορά του. 
Σε περίπτωση που την αποσύρει υπόκειται στις κυρώσεις 
του άρθρου ΙΟτηςπαρούσης. 

Άρθρο 4 

Αποσφράγιση Προσφορών 

1. Αποσφράγιση των προσφορών γίνεται δημόσια από 
την Λιμενική Αρχή ή Οργανισμό παρουσία και μελών της 
Επιτροπής της παραγράφου 7 του άρθρου 9 του Ν. 
2881/2001. Όλοι οι παρευρισκόμενοι λαμβάνουν γνώση 
των συμμετασχόντων στον διαγωνισμό καθώς επίσης και 
των τεχνικών και οικονομικών στοιχείων των προσφορών 
που κατατέθηκαν. 

2. Η Λιμενική Αρχή ή ο Οργανισμός προβαίνει στην 
έναρξη της διαδικασίας αποσφράγισης των προσφορών 
την ημερομηνία και ώρα που ορίζεται στην σχετική διακή¬ 
ρυξη. Η αποσφράγιση γίνεται με την παρακάτω διαδικα¬ 
σία. 

Αποσφραγίζεται ο φάκελος κατά σειρά λήψης των προ¬ 
σφορών, μονογράφονται δε και σφραγίζονται από την Λι¬ 
μενική Αρχή ή τον εκπρόσωπο του Οργανισμού άλαταδι- 
καιολογητικά και η τεχνική προσφορά κατά φύλλο και κα¬ 


ταγράφονται στο πρακτικό παρουσία των συμμετασχό¬ 
ντων το οποίο υπογράφεται και σφραγίζεται. 

Οι προσφορές που είναι αόριστες και ανεπίδεκτες εκτί¬ 
μησης ή είναι υπό αίρεση ή μη σύμφωνες με τους ουσιώ¬ 
δεις όρους της προκήρυξης ΑΠΟΡΡΙΠΤΟΝΤΑΙ ως απα¬ 
ράδεκτες. 

Άρθρο 5 
Εγγυήσεις 

1. Τα δικαιολογητικά συμμετοχής αυτών που συμμετέ¬ 
χουν πρέπει να συνοδεύεται υποχρεωτικά και με ΠΟΙΝΗ 
ΑΠΟΚΛΕΙΣΜΟΥ, από ΕΓΓΥΗΤΙΚΗ ΕΠΙΣΤΟΛΗ ΣΥΜΜΕΤΟ¬ 
ΧΗΣ, που εκδίδεται από πιστωτικά ιδρύματα ή άλλα νομι¬ 
κά πρόσωπα που λειτουργούν νόμιμα στα Κράτη και 
έχουν σύμφωνα με τα ισχύοντα το δικαίωμα αυτό, συνο- 
δευόμενη στην περίπτωση αλλοδαπών από ΕΠΙΣΗΜΗ 
ΜΕΤΑΦΡΑΣΗ τους στην ΕΛΛΗΝΙΚΗ ΓΛΩΣΣΑ από Κρατική 
Αρχή ή από εξουσιοδοτημένα από την νομοθεσία άτομα. 
Το ποσό της εγγυητικής επιστολής ή του γραμματίου θα 
πρέπει να καλύπτει σε δραχμές ΠΟΣΟΣΤΟ 5% ΤΟΥΛΑ¬ 
ΧΙΣΤΟΝ ΕΠΙ ΤΟΥ ΠΟΣΟΥ ΤΗΣ ΠΡΟΣΦΟΡΑΣ (συμπερι¬ 
λαμβανομένου του ΦΠΑ). 

2. Η εγγυητική επιστολή συμμετοχής πρέπει να έχει 
χρονική ισχύ ΕΝΑ ΤΟΥΛΑΧΙΣΤΟΝ ΜΗΝΑ ΜΕΤΑ ΤΟΝ ΧΡΟ¬ 
ΝΟ ΛΗΞΗΣ ΤΗΣ ΠΡΟΣΦΟΡΑΣ και επιστρέφεται στους 
συμμετέχοντες μέσα σε πέντε (5) μέρες από την ημερο¬ 
μηνία κατακύρωσης των αποτελεσμάτων του διαγωνι¬ 
σμού. 

Αναγκαία στοιχεία εγγύησης συμμετοχής κατά την υπο¬ 
βολή της με την προσφορά είναι: 

(α) η ανάληψη υποχρέωσης από το πιστωτικό ίδρυμα να 
καταβάλει ορισμένο ποσό με μόνη τη δήλωση εκείνου 
προς τον οποίο απευθύνεται 
(β) ο αριθμός της διακήρυξης 
(γ) το ποσόν που καλύπτει η εγγύηση 
(δ) η ημερομηνία έκδοσή της 

(ε) τα στοιχεία διαγωνιζομένου υπέρ του οποίου εκδίδε- 
ται 

Τυχόν ελλείψεις της εγγύησης συμμετοχής πέραν των 
αναγκαίων στοιχείων να καλύπτονται εκ των υστέρων. 

3. Ο διαγωνιζόμενος στον οποίο κατακυρώθηκε ο δια¬ 
γωνισμός είναι ο υποχρεωμένος προ ή το αργότερο κατά 
την υπογραφή της σχετικής σύμβασης ΝΑ ΚΑΤΑΘΕΣΕΙ 
ΕΓΓΥΗΤΙΚΗ ΕΠΙΣΤΟΛΗ ΚΑΛΗΣ ΕΚΤΕΛΕΣΗΣ, που να κα¬ 
λύπτει ΠΟΣΟΣΤΟ 10% του συνολικού ποσού της προ¬ 
σφοράς. Η εγγυητική επιστολή καλής εκτέλεσης θα είναι 
αορίστου ισχύος. 

Με την κατάθεση της εγγυητικής επιστολής ΚΑΛΗΣ 
ΕΚΤΕΛΕΣΗΣ επιστρέφεται η εγγυητική επιστολή ΣΥΜΜΕ¬ 
ΤΟΧΗΣ. 

4. Η παραπάνω εγγυοδοσία επιστρέφεται μετά την λή¬ 
ξη της σύμβασης και την παροχή όλων των υπηρεσιών 
απάτην ανάδοχο. 

Άρθρο 6 
Τιμές 

Η τιμή της προσφοράς θα πρέπει να δίνεται σε δραχμές 
και Ευρώ και θα αναγράφεται αριθμητικά και ολογράφως. 
Η τιμή της προσφοράς υπόκειται στις κρατήσεις και πα¬ 
ρακράτηση φόρου εισοδήματος ποσοστού 8%. Επίσης η 
τιμή θα αναλύεται κατά περίπτωση ως εξής: 

I. Τιμή σε πλήρη ανάλυση με κρατήσεις ποσοστού χωρίς 
Φ.Π.Α. 

II. Ποσοστό Φ.Π.Α. εηίτοις % στο οποίο υπάγεται η Υπη¬ 
ρεσία. Η τιμή με κρατήσεις χωρίς Φ.Π.Α. θα λαμβάνεται 
για τη σύγκριση των προσφορών. 

Άρθρο 7 

Διευκρινίσεις - Κατακύρωση Αποτελεσμάτων Διαγωνι¬ 
σμού Κοινοποίηση Κατακυρωτικής Απόφασης 

1. - Η Λιμενική Αρχή ή ο Οργανισμός αποφασίζει για την 
έγκριση και κατακύρωση του διαγωνισμού το αργότερο 
εντός μηνός από της διενέργειάς του. 

2. - Γιατην κατακύρωση των αποτελεσμάτων του διαγω¬ 
νισμού θα λαμβάνεται υπόψη και η προηγούμενη συμβα¬ 
τική συμπεριφορά κάθε διαγωνιζομένου. 

3. - Επίσης η Λιμενική Αρχή ή ο Οργανισμός διατηρείτο 
δικαίωμα ματαίωσης του διαγωνισμού, χωρίς από την 
απόφαση αυτή να εδραιώνεται αξίωση κατά του Δημοσί¬ 
ου από τους διαγωνιζόμενους. 

Άρθρο 8 

Διοικητικές Προσφυγές 

1. Επιτρέπεται ένσταση κατά της συμμετοχής εταιρείας 
σ’ αυτόν και της νομιμότητας διενέργειάς του, μέχρι και 
την κατακυρωτική απόφαση, οι οποίες υποβάλλονται 
στην αρμόδια για την διενέργεια του διαγωνισμού Λιμενι¬ 
κή Αρχή ή Οργανισμό εγγράφως ως εξής: 

(α) Κατά της συμμετοχής εταιρείας σ’ αυτόν ή της νομι¬ 
μότητας της διενέργειας, ως προς την διαδικασία παρα¬ 
λαβής και αποσφράγισης των προσφορών κατά την διάρ- 
κειά διεξαγωγής του ίδιου του διαγωνισμού και μέχρι την 
επόμενη εργάσιμη ημέρα. Η ένσταση αυτή δεν επιφέρει 
αναβολή ή διακοπή του διαγωνισμού, αλλά εξετάζεται κα¬ 
τά την αξιολόγηση των αποτελεσμάτων του διαγωνισμού 
από την Λιμενική Αρχή ή τον Οργανισμό και εκδίδεται η 
σχετική απόφαση μετά από γνωμοδότηση της επιτροπής 
της πργ. 7 του άρθρου 9 του ν.2881/2001. Η ένσταση κα¬ 
τά της συμμετοχής εταιρείας σε διαγωνισμό κοινοποιεί¬ 
ται υποχρεωτικά σ’ αυτόν κατά του οποίου στρέφεται. 

(β) Κατά της νομιμότητας της διενέργειας του διαγωνι¬ 
σμού έως και την κατακυρωτική απόφαση, μέσα σε χρο¬ 
νικό διάστηματριών (3) εργασίμων ημερών από της κατα- 
χώρησης των σχετικών αποφάσεων στο βιβλίο που τηρεί¬ 
ται για τον σκοπό αυτό από την Λιμενική Αρχή ή τον 
Οργανισμό που διενεργεί τον διαγωνισμό. Η ένσταση αυ¬ 
τή εξετάζεται από την αρμόδια Λιμενική Αρχή ή Οργανι¬ 
σμό και η σχετική απόφαση εκδίδεται το αργότερο σε δέ¬ 
κα (10) εργάσιμες ημέρες από την λήξη της προθεσμίας 
υποβολής ενστάσεων. Σε εξαιρετικές περιπτώσεις με 
απόφαση του Υπουργού, η προθεσμία των δέκα (10) ερ¬ 
γασίμων ημερών, μπορεί να παραταθεί. 

2. - Ενστάσεις που υποβάλλονται για οποιουδήποτε από 
τους προαναφερόμενους λόγους, δεν γίνονται δεκτές. 

3. - Οι ενιστάμενοι λαμβάνουν γνώση της σχετικής από¬ 
φασης με δική τους φροντίδα. 

4. - Επίσης οι ενδιαφερόμενοι μπορούν κατ' εφαρμογή 
του Ν. 2522/97 (ΦΕΚ 178Α/05.10.1997) "περί δικαστικής 
προστασίας κατά το στάδιο που προηγείται της σύναψης 
της συμβάσεως" να ασκήσουν προσφυγές ενώπιοντης Λι¬ 
μενικής Αρχής ή Οργανισμού, μέσα σε προθεσμία (05) 
ημερών αφ’ ότου έλαβαν γνώση με οποιονδήποτε τρόπο 
τυχόν παράνομης πράξης ή παράληψης σχετικής με το 
διαγωνισμό προσδιορίζοντας ειδικώς τις νόμιμες και 
πραγματικές αιτιάσεις που δικαιολογούντο αίτημά τους. 


Η Λιμενικής Αρχή ή ο Οργανισμός οφείλει να αποφανθεί 
μέσα σε προθεσμία 10 ημερών από την άσκηση της προ¬ 
σφυγής και αν τη κρίνει βάσιμη λαμβάνει τα κατάλληλα 
μέτρα. Αν παρέλθει άπρακτη η προθεσμία τεκμαίρετε η 
απόρριψη της προσφυγής. 

Άρθρο 9 

Κατακυρωτική Απόφαση-Σύμβαση 

1. - Η Λιμενική Αρχή ή ο Οργανισμός κρίνει και αποφασί¬ 
ζει για τη ν εν λόγω ανάθεση των σχετικών εργασιών ανέλ¬ 
κυσης εντός ευλόγου χρόνου. Οι διαγωνιζόμενοι είναι 
υποχρεωμένοι να περιμένουν την παραπάνω απόφαση. 
Μετά την πάροδο αυτού μπορούν να ζητήσουν εγγράφως 
να απαλλαγούν από κάθε υποχρέωση και την επιστροφή 
της εγγυοδοσίας που κατατέθηκε χωρίς άλλη απαίτησή 
τους έναντι της πιο πάνω Λιμενικής Αρχής ή Οργανισμού 
που προκήρυξε τον διαγωνισμό. 

2. - Η ανακοίνωση κατακύρωσης γίνεται με έγγραφο 
προς τον μειοδότη από την Λιμενική Αρχή ή Οργανισμό. 

Άρθρο 10 

Υπογραφή Σύμβασης - Κήρυξη Προμηθευτή Εκπτώτου 
Κυρώσεις - Διαιτησία 

1. - Ο μειοδότης στον οποίο έγινε αναγγελία κατακύρω¬ 
σης των αποτελεσμάτων του διαγωνισμού είναι υποχρε¬ 
ωμένος μέσα σε δέκα (10) εργάσιμες ημέρες από την ημε¬ 
ρομηνία κοινοποίησης της ανακοίνωσης να προσέλθει για 
την υπογραφή της σχετικής σύμβασης προσκομίζοντας 
εγγυητική επιστολή καλής εκτέλεσης της σύμβασης. 

2. - Στην περίπτωση, που ο μειοδότης δεν προσέλθει για 
να υπογράψει, μέσα στην ημερομηνία που του ορίστηκε, 
την σχετική σύμβαση, κηρύσσεται υποχρεωτικά έκπτω¬ 
τος από την κατακύρωση στο όνομά του και από κάθε δι¬ 
καίωμα που απορρέει απ’ αυτή ύστερα από απόφαση της 
Λιμενικής Αρχής ή Οργανισμού και επιβάλλονται αθροι¬ 
στικά ή διαζευκτικά οι παρακάτω κυρώσεις: 

α. Κατάπτωση της εγγύησης συμμετοχής μερικά ή ολι¬ 
κά υπέρ του Δημοσίου. 

β. Ανάθεση των εργασιών ανέλκυσης είτε από τον επό¬ 
μενο προσφέροντα, σύμφωνα με τη σειρά κατάταξης στο 
διαγωνισμό, είτε με επαναληπτικό διαγωνισμό ή και χωρίς 
διαγωνισμό, ανάλογα με τις ανάγκες της Λιμενικής Αρχής 
ή Οργανισμού και με καταλογισμό σε βάρος του τυχόν 
επιπλέον διαφοράς τιμής. 

γ. Προσωρινός ή διαρκής αποκλεισμός του προσφέρο¬ 
ντα, από διαγωνισμούς για ανάθεση εργασιών ανέλκυσης 
ναυαγίων του Δημόσιου Τομέα. 

3. - Οι παραπάνω κυρώσεις είναι ανεξάρτητες από κάθε 
αξίωση της Λιμενικής Αρχής ή Οργανισμού για κάθε θετι¬ 
κή ζημιά, που προήλθε άμεσα ή έμμεσα από την άρνηση 
του μειοδότη να πραγματοποιήσει έγκαιρα τις εργασίες 
που του κατακυρώθηκαν. 

4. - Σε περίπτωση που ο μειοδότης έχει υπογράψει την 
σύμβαση, εφόσον υπαναχωρεί ή δηλώνει αδυναμία εκτέ¬ 
λεσης της σύμβασης ή η Λιμενική Αρχή ή ο Οργανισμός 
διαπιστώνει σοβαρή ασυνέπεια στην εκτέλεση των συμ- 
φωνηθέντων ή δεν ανταποκρίνεται μέσα στις συμβατικές 
προθεσμίες, κηρύσσει τον μειοδότη έκπτωτο και του επι¬ 
βάλλει αθροιστικά ή διαζευκτικά τις παρακάτω κυρώσεις: 

α. Έκπτωσή του απάτην κατακύρωση στο όνομά του και 
από κάθε δικαίωμα που απορρέει από αυτή. 

β. Κατάπτωση της εγγύησης καλής εκτέλεσης της σύμ¬ 
βασης υπέρ του Δημοσίου. 

γ. Ανάθεση των σχετικών εργασιών στον επόμενο προ- 
σφέροντα στον διαγωνισμό, είτε με επαναληπτικό διαγω¬ 
νισμό ή και χωρίς διαγωνισμό ανάλογα τις ανάγκες της Λι¬ 
μενικής Αρχής ή Οργανισμού και τον καταλογισμό σε βά¬ 
ρος του της τυχόν επιπλέον διαφοράς τιμής. 

δ. Εφαρμογή των ποινικών ρητρών λόγω καθυστέρη¬ 
σης ανταπόκρισης. 

ε. Προσωρινός ή διαρκής αποκλεισμός του μειοδότη 
από τους διαγωνισμούς για ανάθεση εργασιών ανέλκυ¬ 
σης ναυαγίων του Δημόσιου Τομέα. 

Άρθρο 11 

Λοιποί γενικοί όροι 

1. - Η μέλλουσανα υπογράφει σύμβαση, θα διέπεται από 
την Ελληνική νομοθεσία. 

2. - Κάθε διαφορά ή αμφισβήτηση, που θα προκύψει με¬ 
ταξύ του μειοδότη και της Λιμενικής Αρχής ή Οργανισμού 
και θα αφορά την εκτέλεση της μελλούσης να υπογράφει 
σύμβασης, θα επιλύεται από τα αρμόδια τακτικά δικαστή¬ 
ρια Αθηνών με εφαρμογή του Ελληνικού Δικαίου. Σε περί¬ 
πτωση προσφυγής του μειοδότη στα Ελληνικά δικαστή¬ 
ρια δεν του παρέχεται το δικαίωμα αναβολής ή διακοπής 
των υποχρεώσεών του κατά τη διάρκεια της εκτέλεσης 
της σύμβασης. 

3. -Δύναται επίσης, κατόπιν συμφωνίας μεταξύτωνσυμ- 
βαλλομένων, οποιαδήποτε διαφορά ή διαφωνία που θα 
προκύψει από τη μέλλουσα να υπογράφει σύμβαση, να 
επιλυθεί διαιτητικά σύμφωνα με τις διατάξεις του Κώδικα 
Πολιτικής Δικονομίας (άρθρο 867 και επόμενα). 

4. - Η Λιμενική Αρχή ή ο Οργανισμός δεν αναλαμβάνει 
καμία υποχρέωση για τυχόν μέτρα που θα ληφθούν από 
οποιαδήποτε αρχή και αυξήσεις των κάθε φύσεως δαπα¬ 
νών, φόρων, τελών κ.λπ. 

5. - Η Λιμενική Αρχή ή ο Οργανισμός διατηρείτο δικαίω¬ 
μα εφόσον υφίσταται γεγονός που συνιστά ανωτέρα βία 
και εφόσον ο ανάδοχος του έργου δεν έχει ουδεμία από¬ 
κλιση από τις υποχρεώσεις του να προβαίνει σε ανανεώ¬ 
σεις της σύ μβασης για όσο διάστημα απαιτηθεί και όχι πέ¬ 
ραν των έξι (6) μηνών συνολικής ανανέωσης. Για το λόγο 
αυτό ο ανάδοχος υποχρεούται στην οικονομική προσφο¬ 
ρά να καθορίσει το ποσοστό αναπροσαρμογής του τιμή¬ 
ματος για το χρονικό διάστημα έξι (6) μηνών. 

ΠΑΡΑΡΤΗΜΑ Β' 

Το περιεχόμενο της σύμβασης που συνάπτεται από τον 
Οργανισμό ή τη Λιμενική Αρχή με φυσικό ή νομικό πρό¬ 
σωπο που θα καλείται στο εξής "ανάδοχος" και με την 
οποία ανατίθενται σε αυτό η εκτέλεση των εργασιών που 
αναγράφονται στην πρόσκληση, που έχει επιδοθεί κατά 
τις διατάξεις της πργ.3 του άρθρου 2 του ν.2881/2001, 
έχει ως ακολούθως: 

(α) Στο προοίμιο της σύμβασης περιγράφεται η ημέρα, 
η ώρα, ο τόπος κατάρτισης της σύμβασης, το ονοματε¬ 
πώνυμο του φυσικού προσώπου που συμβάλλεται με τη 
Λιμενική Αρχή ή τον Οργανισμό, ή προκειμένου περί νομι¬ 
κού προσώπου η επωνυμία του, καθώς και το ονοματε¬ 
πώνυμο του φυσικού προσώπου που εκπροσωπεί νόμιμα 
και ενεργεί κατ’ εντολή και για λογαριασμό του νομικού 
προσώπου, η απόφαση της Λιμενικής Αρχής ή του Οργα¬ 
νισμού, με την οποία κατακυρώθηκε στον ανάδοχο το 


αποτέλεσμα του μειοδοτικού διαγωνισμού, καθώς και η 
ρητή συμφωνία μεταξύ των μερών για εκτέλεση των ερ¬ 
γασιών της κατά τα ανωτέρω πρόσκλησης σύμφωνα με 
τους όρους της καταρτιζόμενης σύμβασης. 

(β) Στο άρθρο 1 της σύμβασης περιγράφεται αναλυτικά 
το είδος των εργασιών που πρόκειται να πραγματοποιη¬ 
θούν από τον ανάδοχο, τα μέσα που πρόκειται να χρησι¬ 
μοποιηθούν, καθώς και ο χρόνος για την ολοκλήρωση των 
σχετικών εργασιών. 

(γ) Στο άρθρο 2 της σύμβασης καθορίζεται το συμβατι¬ 
κό τίμημα για την εκτέλεση των εργασιών το οποίο ρητά 
θα αναφέρεται ότι θα καταβάλλεται μετά την ολοκλήρω¬ 
ση των εργασιών και την έκδοση σχετικής διαπιστωτικής 
απόφασης της Λιμενικής Αρχής ή Οργανισμού. 

(δ) Στο άρθρο 3 της σύμβασης αναφέρεται ρητά το δι¬ 
καίωμα της Λιμενικής Αρχής ή του Οργανισμού να παρα¬ 
κολουθεί την πρόοδο των εργασιών που έχουν ανατεθεί 
στον ανάδοχο, καθώς και το δικαίωμα να ορίζει προς τού¬ 
το κατάλληλο κατά την κρίση της/του φυσικό ή νομικό 
πρόσωπο ή πρόσωπα. 

(ε) Στο άρθρο 4 της σύμβασης θα αναφέρεται ότι ο ανά¬ 
δοχος, εγγυάται ότι διαθέτει τις απαιτούμενες γνώσεις 
και υποδομή για την εκτέλεση του έργου, ότι θα τηρήσει 
τις κείμενες διατάξεις της εργατικής και ασφαλιστικής νο¬ 
μοθεσίας και ότι αυτός είναι υπεύθυνος έναντι της Λιμενι¬ 
κής Αρχής ή του Οργανισμού για πλημμελή εκτέλεση ή 
τυχόν μη εκτέλεση - ολοκλήρωση του έργου εντός της 
προβλεπόμενης κατά τα ανωτέρω προθεσμίας, καθώς και 
για οποιαδήποτε ζημιά ή απαιτήσεις τρίτων, οι οποίες θα 
προέλθου ν από δικές του, ή των προστιθέντων του, ενέρ¬ 
γειες ή παραλείψεις οφειλόμενες σε δόλο ή αμέλεια. 

Στην περίπτωση αυτή και ανεξάρτητα της τυχόν αστι¬ 
κής ευθύνης του φυσικού ή νομικού προσώπου καταπί¬ 
πτει υπέρ της Λιμενικής Αρχής ή του Οργανισμού, με 
απόφαση της Λιμενικής Αρχής ή του Οργανισμού ως ποι¬ 
νική ρήτρα το ποσό της εγγυητικής επιστολής καλής 
εκτέλεσης που προβλέπεται στους γενικούς όρους του 
διαγωνισμού. 

(στ) Στο άρθρο 5 της σύμβασης θα καθορίζεται ότι ο 
ανάδοχος θα απαλλάσσεται από κάθε ευθύνη για την 
πλημμελή εκτέλεση των συμβατικώντου υποχρεώσεων, ή 
την αδυναμία εκτέλεσης αυτών εφόσον αυτή οφείλεται 
σε ανωτέρα βία. 

Ως γεγονός που συνιστά ανωτέρα βία ρητώς θα αναφέ- 
ρεται ότι θεωρείται κάθε γεγονός ανεξάρτητο από τη βού¬ 
ληση του κατά τα ανωτέρω προσώπου, το οποίο δεν είναι 
δυνατό να προβλεφθεί με την καταβολή άκρας σύνεσης 
και επιμέλειας. 

Επιπρόσθετα στο ανωτέρω άρθρο θα αναφέρεται ότι ο 
ανάδοχος υποχρεούται να γνωστοποιήσει στη Λιμενική 
Αρχή άμεσα και σε κάθε περίπτωση πριν την παρέλευση 
της επόμενης μέρας το συμβάν της ανωτέρας βίας και να 
τεκμηριώσει αυτό με κάθε νόμιμο μέσο, ενώ η Λιμενική 
Αρχή θα υποχρεούται εντός δεκαπέντε ημερών να απα¬ 
ντήσει εγγράφως εάν αποδέχεται ότι το γεγονός αυτό 
πράγματι συνιστά ανωτέρα βία. 

(ζ) Στο άρθρο 6 της σύμβασης θα καθορίζεται ότι ο ανά¬ 
δοχος δεν έχει το δικαίωμα να εκχωρήσει εν όλω ή εν μέ- 
ρει σε οποιονδήποτε τρίτο και για οποιαδήποτε αιτίατα δι¬ 
καιώματα και τις υποχρεώσεις που απορρέουν από τη 
σύμβαση χωρίς την έγγραφη συγκατάθεση της Λιμενικής 
Αρχής ή του Οργανισμού. 

(η) Στο άρθρο 7 της σύμβασης θα καθορίζεται ότι η τρο- 

ποποίηση των όρων αυτής επιτρέπεται μόνον σε περί¬ 
πτωση γεγονότος που ανακύπτει κατά την εκτέλεση της 
σύμβασης από το φυσικό ή νομικό πρόσωπο και το οποίο 
συνιστά ανωτέρα βία κατά την έννοια και υπό τους όρους 
του άρθρου 5 της σύμβασης. 

(θ)Στο άρθρο 8 της σύμβασης θα καθορίζεται ότι η σύμ¬ 
βαση διέπεται από την Ελληνική νομοθεσία, ενώ κάθε δια¬ 
φορά ή αμφισβήτηση μεταξύ της Λιμενικής Αρχής ή του 
Οργανισμού και του φυσικού ή νομικού προσώπου σε 
σχέση με την παρούσα σύμβαση, θα επιλύεται από τα αρ¬ 
μόδια τακτικά δικαστήρια Αθηνών καθώς και η δυνατότη¬ 


τα, κατόπιν συμφωνίας των συ μβαλλομένωνεπίλυσηςτης 
διαφοράς ή αμφισβήτησης με παραπομπή της στη διαι¬ 
τησία, σύμφωνα με τις διατάξεις του Κώδικα Πολιτικής Δι¬ 
κονομίας. 

2.-Η ισχύςτης παρούσας αρχίζει ένα (1) μήνα απάτη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Πειραιάς, 19 Οκτωβρίου 2001 

Ο ΥΠΟΥΡΓΟΣ 

ΧΡΗΣΤΟΣ ΠΑΠΟΥΤΣΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΟΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θ ΐ. 0 Γ 
β-ΓΠ3ίΙ: \Λ/θθΓη33ΐΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩβ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιεί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

βυτο 

δρχ- 

Θυτο 

δρχ- 

θυτο 

δρχ- 

θυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φρο¬ 
ντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίβιτιβΐ, με την καταβολή των αντί¬ 
στοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























